
న్యూఢిల్లీ/ముంబయి: పెద్దనోట్ల రద్దుపై టీవీలో ప్రధాని మోదీ ప్రసంగం చాలా నిరుత్సాహకరంగా ఉందని ప్రతిపక్షాలు విమర్శించాయి. పెద్దనోట్ల రద్దు ప్రభావం, ప్రజల కష్టాలపై మోదీ ఎందుకు మాట్లాడలేదని ప్రశ్నించాయి. పెద్ద నోట్లను రద్దు చేసిన తర్వాత 50 రోజుల్లో ఎన్ని లక్షల కోట్ల రూపాయల నల్లధనాన్ని రూపు మాపారో మోదీ ఎందుకు చెప్పలేదని కాంగ్రెస్ ప్రశ్నించింది. పెద్దనోట్ల రద్దు దేశ ఆర్థిక వ్యవస్థను స్తంభింపజేసిందని దీనికి సంబంధించి మోదీ ఏమీ మాట్లాడలేదని పేర్కొంది. చాలా కీలకమైన ప్రశ్నకు మోదీ ఈ ప్రసంగంలో సమాధానం చెప్పలేదని కాంగ్రెస్ అధికార ప్రతినిధి రణ్దీప్ సుర్జేవాలా అన్నారు. నోట్ల రద్దు వల్ల దేశంలో 125 మంది అమాయకులు ప్రాణాలు కోల్పోయారని.. కోట్లాది మంది తీవ్ర కష్టాలుపడ్డారని.. ప్రధాని తన ప్రసంగంలో వాటిని నామమాత్రం కూడా ప్రస్తావించలేదని విమర్శించారు.నోట్ల రద్దుతో ప్రధాని సన్నిహితులే బాగుపడ్డారని ఆరోపించారు. నగదు వితడ్రాపై ప్రధాని ఆంక్షలు ఎత్తేస్తారని చాలా మంది ఆశతో ఎదురు చూశారని.. అదేమీ జరగలేదని చెప్పారు. పలు రాష్ర్టాల్లో అసెంబ్లీ ఎన్నికలున్న నేపథ్యంలో వాటిని దృష్టిలో ఉంచుకుని మోదీ.. టీవీలో బడ్జెట్ ప్రసంగాన్ని వల్లెవేశారని ఎన్సీపీ అధికార ప్రతినిధి నవాబ్ మాలిక్ అన్నారు. మోదీ చేసిన ప్రసంగం నిరుత్సాహపరిచిందని ఢిల్లీ సీఎం అరవింద్ కేజ్రీవాల్ అన్నారు. ‘‘మోదీజీ.. ఉత్తమాటలే చెబుతారని తేలిపోయింది. ఆయన ఏది చెప్పినా నమ్మే స్థితిలో ప్రజలు లేరు. నోట్ల రద్దుతో అంతర్జాతీయంగా అభాసుపాలయ్యారు’’ అని ట్విట్టర్లో కేజ్రీవాల్ పేర్కొన్నారు. మోదీ ప్రసంగం బడ్జెట్కు ముందు చేసిన రిహాల్సల్గా ఉందని జేడీయూ అభిప్రాయపడింది. .

newdhilly/mumbai: peddanotla raddupai tvlo pradhaani modii prasangam chala nirutsaahakaramgaa undani pratipakshaalu vimarsinchaayi. peddanotla raddu prabhaavam, prajala kashtalapai modii enduku matladaledani prasninchaayi. pedda notlanu raddu chesina tarvaata 50 rojullo enni lakshala kotla roopaayala nalladhanaanni roopu maparo modii enduku cheppaledani congress prasninchindi. peddanotla raddu desha aardhika vyavasthanu stambhimpajesindani deeniki sambandhinchi modii emi matladaledani perkondi. chala keelakamaina prasnaku modii ee prasangamlo samadhanam cheppaledani congress adhikara pratinidhi randip surjewala annaru. notla raddu valla desamlo 125 mandi amaayakulu praanaalu kolpoyarani.. kotladi mandi teevra kashtaalupaddaarani.. pradhaani tana prasangamlo vaatini namamatram kuudaa prastaavinchaledani vimarsinchaaru.notla raddutho pradhaani sannihitule bagupaddarani aaropinchaaru. nagadu vitadraapai pradhaani aankshalu ettestaarani chala mandi aasato eduru chusarani.. ademi jaragaledani cheppaaru. palu rashrtallo assembley ennikalunna nepathyamlo vaatini drushtilo unchukuni modii.. tvlo budget prasamgaanni vallevesaarani encpy adhikara pratinidhi nawab malic annaru. modii chesina prasangam nirutsaahaparichindani dhilli cm aravind kejrival annaru. ‘‘modiji.. uttamatale chebutaarani telipoyindi. aayana edhi cheppina namme sthitilo prajalu leru. notla raddutho antarjaatiiyamgaa abhaasupaalayyaaru’’ ani twitterlo kejrival perkonnaru. modii prasangam badjetku mundu chesina rihalsalga undani jd abhipraayapadindi. .